নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল। সৃজনশীল পেশাজীবি হিসাবে এবং অতি শীঘ্রই-এর শর্ত মতে। Ashiq Shawon (আলাপ) ০৩:৫৫, ২৬ নভেম্বর ২০১৮ (ইউটিসি) গুলতেকিন খান   – (অপসারণের প্রস্তাবনা দেখুনলগ দেখুন) () উল্লেখযোগ্যতা উত্তরাধিকারসূত্রে প্রাপ্ত হয় না। সতন্ত্র নিবন্ধ রাখতে হলে নিবন্ধের বিষয় নীতিমালা অনুসারে উল্লেখযোগ্য হতে হয়। নীতিমালার সৃজনশীল পেশাজীবীর কোন ক্রাইটেরিয়া পূরণ করেনি। ~ যুদ্ধমন্ত্রী আলাপ ০৯:২৬, ১৩ নভেম্বর ২০১৮ (ইউটিসি) গুলতেকিন খান হুমায়ূন আহমেদ এর সাহিত্যে বিশেষ জায়গা করে আছেন। স্যার তাঁর বিভিন্ন গ্রন্থে গুলতেকিন খান এর নাম উল্লেখ করেছেন। এমনকি হুমায়ূন পরবর্তি হুমায়ূন স্যার এর বিভিন্ন গবেষনা গ্রন্থে তাঁর উল্লেখ বিশেষ ভাবে এসেছে। এর বাইরেও বিভিন্ন পত্র পত্রিকায় তাঁর বর্নাঢ্য জীবন নিয়ে বিশেষ ভাবে আলোচিত একজন ব্যক্তিত্ব। স্যার এর মৃত্যুর পরে উনি নিজেও একটি বই প্রকাশ করেছেন যা সে সময়ের বই মেলায় দ্বিতীয় বেস্ট সেলার ছিলো। আমার জানা মতে ব্যক্তি নিবন্ধের নোটাবিলিটি গাইডলাইন এর প্রাথমিক পর্যায় এর বাইরেও তিনি দ্বিতীয় পর্যায়ের ক্রাইটেরিয়াও পূরন করেছেন। প্রশাসকদের অনুরোধ করবো বিষয়টি দ্বিতীয় বার বিবেচনায় নিবেন। এরপরও সবার সম্মতি ক্রমে নিবন্ধ মুছে ফেলা হলে আমার কোন আপত্তি নাই। --NahidHossain (আলাপ) ১৬:৩০, ১৩ নভেম্বর ২০১৮ (ইউটিসি) এখানে প্রশাসক হিসেবে আলোচনা হচ্ছে না। যে কোন সম্পাদকই মতামত যুক্তি দিয়ে ও তথ্য প্রমাণ দিয়ে উপস্থাপন করতে পারেন, প্রশাসকদের কাছে অনুরোধ করার কিছু নেই অপসারণ প্রস্তাবনার ফলাফল কি হবে এ বিষয়ে এবং সেটি আপনি জানেন। যাইহোক, এরপর হলো, দয়া করে নির্দিষ্টভাবে বলুন ঠিক কোন পয়েন্টটা আপনি মনে করছেন যে তাতে এই নিবন্ধটি উত্তীর্ণ। বিভিন্ন গ্রন্থে নাম উল্লেখ উল্লেখযোগ্যতার মাপকাটিতে পরে না, কোন উপন্যাস লিখলে সেখানে চরিত্র থাকলে এবং সেটা জনপ্রিয় সংস্কৃতিতে থাকলে তাহলে সেটা ভিন্ন বিষয়, যেমন জেমস বন্ড। পত্রিকায় তার “বর্নাঢ্য জীবন নিয়ে বিশেষ ভাবে” লেখা হয় এই বিষয়টা ঠিক বুঝতে পারলাম না। পত্রিকায় যে লেখা হয় সেগুলোর লিংক দিলে সেই তথ্যসূত্রের গভীরতা বিশ্লেষণ করতে পারতাম। এবার আসি বেস্ট সেলার, এখানে আপনি শুধু উল্লেখ করলেন বেস্ট সেলার ছিলো, কার সূত্র মতে কিভাবে সেটা বেস্ট সেলার নির্বাচন করা হয়েছে, এগুলোও প্রমাণসহ দিন। একটা মেলার বেস্ট সেলার হলে বইয়ের নামে নিবন্ধ হতে পারে বড়জোর, লেখকের নামে কিভাবে হয়? লেখকদের জন্যতো অালাদা নীতিমালাই (সৃজনশীল পেশাজীবী অনুচ্ছেদটি পড়ুন) অাছে। শেষ লাইনে বলেছেন, সবার সম্মতি ক্রমে নিবন্ধ মুছে ফেলা হলে আমার কোন আপত্তি নাই।” এটি পড়ে মনে হচ্ছে, নিবন্ধটি নীতিমালা অনুসারে উল্লেখযোগ্যতার মাপকাঠিতে পরেছে কিনা সে ব্যাপারে আপনি নিজেই সন্দিহান।~ যুদ্ধমন্ত্রী আলাপ ১৭:৪৮, ১৩ নভেম্বর ২০১৮ (ইউটিসি)   প্রশাসকগন উল্লেখযোগ্যতার  নীতিমালা বেশি ভালো বোঝেন বলেই প্রশাসক কথাটা উল্লেখ করেছি শুধু, আর তেমন আলাদা কোন উদ্দ্যেশ্য নাই। বাংলাদেশী ব্যক্তিদের উল্লেখযোগ্যতার মাপকাঠি ব্যাপার টা আমার কাছে আসলেই সন্দিহান। ক্লিয়ার কিছু পয়েন্ট যেমন সাংবিধানিক পদ, সাংসদ, স্বাধীনতা পুরস্কার, একুশে পদক ছাড়া বাংলাদেশী ব্যক্তিদের উল্লেখযোগ্যতার ব্যাপার গুলো প্রায় সময় ই আলোচনার মাধ্যমেই যেতে দেখেছি। আসলে তথ্য প্রমাণ দিয়ে আমিও ঠিক মতো উপস্থাপন করতে পারিনি স্বীকার করছি। 😢! --NahidHossain (আলাপ) ০০:১৩, ১৪ নভেম্বর ২০১৮ (ইউটিসি) হুমায়ূন আহমেদ নিবন্ধটির একটা বড় অংশ যখন সম্পাদনা করি, তখনই গুলতেকিন খান নিবন্ধটির ভুক্তির কথা ভেবে উইকিসংযোগ দিয়ে লাল লিংক করে রেখেছিলাম। ইতোমধ্যে, NahidHossain নিবন্ধটি প্রণয়ন করেছেন। যাই হোক, এখন প্রশ্ন উঠেছে নিবন্ধটির উল্লেখযোগ্যতা নিয়ে। এই প্রসঙ্গে আর্নেস্ট হেমিংওয়ে স্ত্রী ও সন্তানদের কথা উল্লেখ করা যায়। তার চার স্ত্রীয়ের শেষ তিনজন সাংবাদিকতা বা সাহিত্য রচনার সাথে জড়িত থাকলেও প্রথম জনের (হ্যাডলি রিচার্ডসন) শুধু হেমিংওয়ের স্ত্রী ছাড়া আর কোন উল্লেখযোগ্যতা নেই। একই ভাবে তার তিন পুত্রের দুইজন তার পিতাকে নিয়ে স্মৃতিকথা লিখে বিশ্বকোষীয় ভুক্তিতে রয়েছে। আবার, ইতালীয় চিত্রকর আমেদেও মোদিইয়ানির কয়েকটি চিত্রের সাবজেক্ট ও তার প্রেমিকা জিয়ান্নে হেবুতের্নেরও (কয়েকটি অখ্যাত চিত্রকর্মও এঁকেছেন) বিশ্বকোষীয় ভুক্তি রয়েছে। রবীন্দ্রনাথ ঠাকুরের স্ত্রী মৃণালিনী দেবীর বিশ্বকোষীয় ভুক্তিও তাহলে প্রশ্নবিদ্ধ। অন্যদিকে, হুমায়ূন আহমেদের অসংখ্য বইয়ের প্রকাশক হিসেবে ও গ্রন্থসত্ত্বে গুলতেকিনের নাম এসেছে, গুলতেকিনের নিজেরও কিছু লেখা প্রকাশিত হয়েছে, এখানে দেখুন। তাহলে দেখা যাচ্ছে হ্যাডলি রিচার্ডসন, জিয়ান্নে হেবুতের্নে বা মৃণালিনী দেবী যে মাপকাঠিতে উল্লেখযোগ্য, সেই মাপকাঠিতে গুলতেকিন খান নিবন্ধটি রাখা যেতে পারে।--ওয়াকিম (আলাপ) ২১:৩৯, ১৩ নভেম্বর ২০১৮ (ইউটিসি)   আপনার উত্তরের মতো আমিও একটা উত্তর দেওয়ার কথা ভেবেছিলাম। কিন্তু আপনার এত তথ্য দেখে আমি নিজেও চমকে গেছি।--NahidHossain (আলাপ) ০০:১৫, ১৪ নভেম্বর ২০১৮ (ইউটিসি) ওয়াকিম, আপনি যাদের কথা উল্লেখ করেছেন তাদের প্রত্যেকে আলাদা আলাদা ভাবে বিশ্লেষণ করে নীতিমালার মাপকাঠিতে ফেলা যায়। মৃণালিনী দেবী, হেমিংওয়ের প্রথম স্ত্রী বা অন্যরা, সবাইকে নিয়ে তাদের মৃত্যুর পর বিস্তর গবেষণা হয়েছে, তাদের সম্পর্কে আলাদা বই প্রকাশ হয়েছে। হয়ত অন্য কারণে না হোক উল্লেখযোগ্য ব্যক্তিদের সাথে থাকার কারণেই হয়েছে কিন্তু তাদের নিয়ে আলাদাভাবে হয়েছে। সুতরাং তাদের সাথে এই নিবন্ধটি মোটেই মেলে না। এখন বর্তমান নিবন্ধটি কি ২০ বছর পর উল্লেখযোগ্য হবে? হতেও পারে কারণ মানুষ যদি ততদিনে হুমায়ূন আহমেদের সাথে সাথে তাকে নিয়েও গবেষণা করে, জনপ্রিয় সংস্কৃতিতে তিনি ব্যাপকভাবে প্রভাব ফেলেন। কিন্তু, বর্তমানে, কি উল্লেখযোগ্য? অবশ্যই না। কারণ উপরেই ব্যখ্যা করেছি, নিজস্ব মাপকাঠিতে নিবন্ধটি বর্তমানে উত্তীর্ণ না। বইয়ের প্রকাশক বা তার নামে বই উৎসর্গ করা বা কয়েকটি বই লেখার কথা উল্লেখ করেছেন, আশাকরি এটি তর্কের খাতিরেই করেছেন। কারণ আমার সাথে আশাকরি একমত হবেন যে, শুধুমাত্র লেখক হিসেবে নিবন্ধটি উত্তীর্ণ নয়। আমি যদি ঠিক বুঝতে পারি সেক্ষেত্রে, আপনার মূল পয়েন্ট ছিলো, অন্যদেরটা রয়েছে সে প্রেক্ষিতে এটা প্রতিষ্ঠা করা। সে ব্যাখ্যা দিয়েছি। তাছাড়া, যেহেতু অন্যদের সাথে তুলনা এসেছেই সেক্ষেত্রে উইকিপিডিয়া:অতি শীঘ্রই ব্যাপারটা এখানে খাটে যদি নিবন্ধটি শুধুমাত্র লেখকের স্ত্রী হিসেবে উল্লেখযোগ্যতার যুক্তি দেয়া হয়। ~ যুদ্ধমন্ত্রী আলাপ ০৭:২৭, ১৪ নভেম্বর ২০১৮ (ইউটিসি) উত্তর প্রদানে দেরীর জন্য দুঃখিত। দুই দিন উইকিপিডিয়ায় ছিলাম না। আমি মূলত 'উল্লেখযোগ্য ব্যক্তিদের সাথে থাকা'র বিষয়টি ফোকাস করতে চেয়েছি, তর্কের খাতিরে তর্ক করতে নয়। তিনি এখনো গুরুত্বপূর্ণ লেখিকা বা প্রকাশক নয়, তবে তার লেখিকা বা সম্পাদক বৈশিষ্ট যোগ করেছিলাম এই জন্য যে তিনি বাকিদের থেকে এই দিকগুলোতে এগিয়ে আছেন। উইকিপিডিয়া:অতি শীঘ্রই ব্যাপারটার কারণে পূর্বে তাকে নিয়ে নিবন্ধ তৈরি করিনি। তবে ইদানিং হুমায়ূন আহমেদের নামের সাথে তার নাম যেমন আসছে, তেমনি তার লেখিকা সত্বার জন্য তিনি গণমাধ্যমে আলোচিত হচ্ছেন। গুগল অনুসন্ধানের ফলাফলও তাই বলছে। সেই প্রসঙ্গে বলতে চেয়েছি "নিবন্ধটি রাখা যেতে পারে"। এ নিয়ে আরও আলোচনার প্রয়োজন হলে তা হতে পারে, নতুন কারও মতামতও আশা করছি।--ওয়াকিম (আলাপ) ২০:৫৯, ১৫ নভেম্বর ২০১৮ (ইউটিসি)  অপসারণে । সৃজনশীল পেশাজীবীর মাপকাঠি অনুযায়ী উল্লেখযোগ্য নয়। ~মহীন (আলাপ) ০৬:০৮, ২০ নভেম্বর ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।